Despre viziunea CNCS cu privire la cercetarea stiintifica universitara Valentin Muresan Capacitatea de a avea o "viziune" pe termen lung asupra evolutiei unui domeniu e principala calitate a unui bun manager, mai ales a unui manager de nivel national Pentru aceasta îti trebuie nu numai cunostinte ci si fler, o anume întelepciune practica Poti fi un excelent cercetator sau dascal si sa nu ai "nas" pentru a conduce un domeniu Majoritatii managerilor învatamântului românesc le-a lipsit viziunea Urmarea: au esuat, oricât de respectabili ca oameni de stiinta sau ca persoane ar fi fost Noua conducere a CNCS ne propune acum o "viziune" proaspata despre cercetare Ma tem ca dincolo de intentiile generoase, lipsa flerului transpare amenintator Iata numai câteva dintre "spaimele" personale ale unui filosof (nu chimist, nici biolog): Se începe cu scanarea starii de fapt Foarte bine Si se spune: "Nicio universitate româneasca nu se claseaza între primele 500 de universitati ale lumii Aceasta absenta din nivelul superior al clasamentelor nu releva doar lipsa de competitivitate a universitatilor românesti, ci are si consecinte negative asupra atragerii de studenti straini si asupra pregatirii resurselor umane locale" Aparent, asa stau lucrurile Chestiune de bun simt Dar menirea noastra e sa nu ne oprim la bunul simt Iar dincolo de bunul simt ce constatam? Se spune ca universitatile românesti sunt incapabile sa concureze cu "nivelul superior al clasamentelor" Adica cu universitati precum Cambridge, Oxford, Harvard, Yale, MIT, Cornell, ENS etc În aceste clasamente Sorbona gâfâie pe locul 186 La Sapienza din Roma pe locul 190 iar Universitatea "Aristotel" din Salonic e catre locul 500 Rectorul de la Warwick - o universitate britanica de top - îmi spunea ca în fiecare an are probleme cu un numar de dascali care vor sa plece în SUA si e nevoit sa le mareasca salariul ca sa-i tina pe loc Iar la Paris, în metrou, ziarul citit de un francez avea, în aceeasi zi, pe prima pagina "Fuga creierelor în America" Pot specialistii CNCS sa ne indice universitati de stat din tarile fostului bloc comunist sau din tari diferite de cele care constituie marii poli ai învatamântului universitar mondial, care au depasit sau egalat universitatile americane sau macar vest-europene de top pe piata academica globala? Pot sa ne indice alte produse românesti care domina piata mondiala sfidând produsele similare americane sau macar germane? Cum sa ajungi peste noapte sa concurezi cele mai puternice universitati ale lumii? Avantajul limbii engleze, avansul câstigat în sute de ani, marimea bugetelor, imaginea construita cu stiinta si cu migala, managementul profesionalizat, complet diferit de cel de la noi etc fac din universitatile americane (si chiar engleze) un bastion neatacabil, nu doar de catre noi, dar si de italieni, spanioli, francezi sau germani Ce ar fi ca noul ministru al transporturilor sa vina si sa propuna brusc: "Sunt nemultumit de nivelul de performanta al industriei de locomotive si vagoane; suntem ultimii din Europa; de mâine, România îsi propune sa depaseasca Franta la productia de trenuri superrapide Pentru aceasta voi merge o data pe luna în Franta si voi circula personal cu TGV-ul" Ati zice, probabil, ca a luat-o razna Dar noi ne permitem sa zicem cam asa: "Suntem nemultumiti de faptul ca nu ne aflam în top 500, asa ca de mâine ne propunem sa concuram cu primii 50 din top; si pentru aceasta solutia miracol propusa de noi este: sa publicam numai în reviste straine consacrate (daca se poate americane, cotate ISI, nu mai avem nevoie de reviste românesti), numai în limba engleza (altfel nu suntem "vizibili", nu conteaza daca în felul acesta desfiintam cercetarea stiintifica si filosofia româneasca); vom publica numai articole în reviste, nu în carti (cartile sunt pentru teoreticieni, noi lucram în laborator), activitatea didactica nu ne intereseaza (de altfel, ea a si fost scoasa din grilele de evaluare) Cam atât" Ziceti ca visam? Nu, asa gândesc acum unii dintre liderii cercetarii stiintifice românesti Unii, mai "rationali", vor spune ca noi nu vrem sa concuram cu "nivelul superior" al topului, noi vrem sa fim undeva, acolo, între locurile 400 si 500 Sa fim bagati si noi în seama Daca e asa, atunci sa nu ne amagim, a fi pe locul 499 nu înseamna nimic din punctul de vedere al calitatii învatamântului si nici al atractivitatii în raport cu situatia de acum A ajunge între primele 10 ar fi fost ceva Dar sa ne uitam la unii clasati mai modest, la universitatile din Tromso (Norvegia), Umea (Suedia), din Islamabad si din Salamanca, Filipine ori Cairo Toate sunt în top 500 Ati auzit de ele ca poli ai atractiei universitare? Se înghesuie studentii români dornici de strainatate acolo? Nu, toti se îndreapta, daca au bani, catre "marile universitati ale lumii" Si apoi, sa asigure ele o mai buna pregatire decât universitatea noastra? Ma îndoiesc, pentru ca la Oxford, New York sau Lyon studentii nostri s-au bucurat de aprecieri superlative si sincere Daca universitatile noastre sunt slabe, cum de pot pregati studenti exemplari? Se pregatesc singuri - mi se va raspunde Nu mai spuneti! Ia sa încerce Ce vreau sa spun: eu nu ma opun ierarhizarii universitatilor si finantarii lor diferentiate, în functie de performanta stiintfifica si didactica Am încurajat în anul 2000 prima tentativa de a elabora o metodologie a ierarhizarii universitatilor românesti Pe care majoritatea au respins-o si au ignorat-o Dar ma întreb: odata cu noul stil de conducere, cu noua "viziune", oare nu ne punem obiective utopice, naive, intangibile, care sa sune frumos pe hârtie, dar care sa nu fie atinse niciodata? Si ignoram sub aceasta acoperire obiective oneste, dar fezabile? Nu venim oare, ca primarul Videanu, doar cu machete pentru "a lua ochii" oamenilor ? Putem noi concura realmente universitatile americane si engleze de vârf? Suntem pe aceeasi piata? Mai trebuie spus ca problema calitatii învatamântului (si cercetarii) e una si cea competitivitatii e alta Cea din urma priveste raporturile de putere la scara globala, prima se refera la respectarea stricta o unor bune obiceiuri Sa ne imaginam de dragul argumentului ca am reusi sa scoatem din facultatile românesti numai Einsteini Ce s-ar întâmpla atunci? Probabil ca vreo doua ziare si câteva posturi TV vor prezenta aceasta "curiozitate" din "Transilvania" si apoi vor filma avioanele care vin sa-i duca în SUA unde toti vor "spera sa se realizeze" Iar universitatile românesti vor ramâne tot "lipsite de competitivitate" Caci competitivitatea înseamna puterea celor ce detin suprematia în cunoastere si în toate celelalte Nimeni nu va ceda puterea Un rol decisiv în ierarhie îl are si imaginea, iluzia Iar americanii sunt experti în asta Unirea universitatilor europene în proiectul "Bologna" a fost rezultatul esecului lor de a concura America singure Nu sunt convins ca vor reusi nici macar în grup Cu atât mai putin sunt convins ca acest obiectiv "vizionar" e realizabil de România! Specialistii CNCS sunt convinsi de faptul ca absenta noastra din topul 500 afecteaza numarul de studenti straini care vin în România Deci ei cred ca daca mâine am fi pe locul 400 totul s-ar schimba în bine Ar fi sarbatoare în toata tara Ar da buluc studentii straini Nu, nu s-ar întâmpla nimic Pentru ca noi nu avem forta de atractie a marilor universitati internationale Noi nu putem atrage prin limba, prin traditie culturala, prin conditiile materiale, prin angajarea celor mai buni profesori si cercetatori din lume, printr-o piata mondiala de carte academica, prin programe de studiu în majoritate în limba engleza, prin laboratoare dotate la zi etc Noi suntem "mici" si de aceea trebuie sa adoptam alte strategii de atragere a studentilor straini decât se practica în SUA sau în alte universitati celebre De pilda, ar trebui sa trimitem "recrutori" în tari mai sarace, în medii sociale mai sarace, care sa se ocupe direct cu gasirea unor tineri dornici sa vina la studii aici; sa oferim burse de stat acestor tineri prin acorduri interguvernamentale; asigurarea învatarii limbii române în primul an dupa sosire; asigurarea unor locuri de munca în tarile participante la contracte si a sute sau mii de locuri în camine etc Noi nu facem nimic din toate acestea si asteptam - butonând internetul - ca lumea sa vina aici si nu la Stanford Daca noi ne consideram o SUA mai mica, atunci ne înselam amarnic La noi nu va veni nimeni din motivele care-i fac sa meraga în SUA Majoritatea universitatilor din top 500 sunt universitati din tari cu limba de circulatie internationala sau care au majoritatea programelor în limba engleza ori reprezinta poli culturali ai unor extinse zone geografice De altfel, exista si topuri pe zone (e g Asia), ceea ce asigura o imagine mai realista Aceste universitati "internationale" ofera strainilor toate facilitatile, inclusiv burse Istoria acestor universitati trebuie desigur studiata si, în masura posibilitatilor, imitata Numai ca nimic de acest fel nu am vazut în jur Dimpotriva, restrictii tot mai absurde sunt introduse: bunaoara imposibilitatea unui decan de a stabili o linie bugetara pentru organizarea de conferinte stiintifice El trebuie sa ceara colegilor sa organizeze si sa participe la asemenea conferinte dar, pe de alta parte, i se interzice un buget pentru asa ceva Bugetarea studentilor s-a diminuat, salariile profesorilor au scazut Si noi am gasit solutia: sa nu mai publicam în tara, ci numai în strainatate Judicios! Se mai spune: "România este pe ultimele locuri din Europa privind performanta în cercetare, daca luam ca reper publicatiile internationale, brevetele sau inovatiile Acest lucru afecteaza toate nivelurile societatii românesti, de la nivelul de trai la competitivitatea economica si tehnologica" Foarte rau Înseamna ca politicile anterioare au lipsit sau au fost gresite Dar oare cred conducatorii cercetarii stiintifice românesti ca acest handicap se va rezolva publicând doar în strainatate sau spunând: "eu nu public în România pentru ca nu ma citeste nimeni"? Cred ei ca abonarea la institutiile americane private de scientometrie sau la altele de acelasi gen va îmbunatati calitatea cercetarii românesti? Vizibilitatea nu e totuna cu calitatea, ci de multe ori e un mijloc de a masca lipsa calitatii Tocmai acest gen de politica a cercetarii - având ca scop principal externalizarea ei - a fost în ultimii ani cauza care a dus la dezastrul mentionat de document Si noii conducatori vor sa continue De ce e mica rata de absorbtie a fondurilor europene? Poate tot din cauza externalizarii cercetarii stiintifice românesti Lucrând numai pentru revistele straine nu ai cum sa fii folositor revistelor si cercetarii interne care ramân astfel în paragina La ce bune fondurile europene, cu toata birocratia lor, când ceea ce conteaza în promovare e numarul de articole publicate în engleza în reviste straine O recentrare pe România este de aceea vitala Ea e opusul lui "nu public în România pentru ca nu ma citeste nimeni" Nu contest valoarea celor ce pot publica în reviste internationale de mare prestigiu Sa continue Si sa publice articole de mare calitate, nu doar sa publice Aceasta e însa o performanta dincolo de datorie Acesta e un criteriu de excelenta, dar nu poate fi criteriul major - chiar unic - de evaluare a calitatii activitatii unui cadru didactic Activitatea lui e diversa si poate fi cel mai bine apreciata de cei ce îl cunosc În fine, contributiile sale stiintifice aplicate în tara si dedicarea sa totala prioritatilor regiunii în care traieste sunt la fel de importante La fel! Care sunt cauzele dezastrului identificate de "mirosul fin" al analistilor CNCS? Iata-le "Exista foarte putine contributii românesti în reviste de vârf din strainatate" Si daca am publica masiv numai în reviste de vârf din strainatate, efectele materiale ale cercetarilor respective s-ar vedea în România? Probabil ca nu, dar în acest caz se pune întrebarea de ce ni se permite sa jefuim statul român? El plateste oare cercetatorii pentru ca acestia sa creeze în beneficiul altor state? Vom ajunge sa cumparam brevete românesti de la americani si sa-l traducem pe Aristotel în engleza? În aceasta directie mergem Dar dincolo de detalii, sa fie scopul cercetarii stiintifice românesti asigurarea vizibilitatii României Ce mai face atunci taraful de la Clejani? Pâna la urma, de ce sa publicam în reviste de vârf din strainatate si nu în reviste de vârf din România? Pentru ca nu exista reviste de vârf în Romînia - ni se raspunde imediat Si cine se face vinovat pentru aceasta situatie? "Vinovat"? Nu e nimeni vinovat atâta vreme cât un nou sef al cercetarii românesti sustine ca nu avem nevoie de reviste stiintifice în România pentru ca ne ajung cele internationale deja consacrate Inteligent spus, nu-i asa! E adevarat ca daca scrii în engleza te citeste mai multa lume (desi nu neaparat) si poti concura cu cei mai buni cercetatori din domeniu Unele ramuri ale stiintei experimentale au "prea multe" reviste "bine cotate" Dar analistii care au scris "viziunea" CNCS sunt oare constienti ca în domeniile umaniste numarul de reviste e comparativ mic si accesul strainilor e foarte limitat? Sunt ei constienti ca nu Nature si Science sunt "reviste de specialitate" pentru noi ci Kant Studien sau Nous, de pilda, unde coada la publicat e de sapte ani? Stiu ei ca daca nu ai o traducere perfecta (imposibil de realizat de catre un român fara un asociat englez, platit) nu ai acces în astfel de publicatii? De aceste diferente si specificitati trebuie sa se tina seama Ne miram ca"raspunsul comunitatii academice internationale la publicatiile stiintifice care provin din România este redus De exemplu, ca numar de citari pe articol, România se afla pe locul 15 din 23 de tari din Europa de Est, conform sursei Scimago, pentru 1996-2009 ( O mare parte a acestor citari sunt autocitari sau provin tot de la autori din România, ceea ce indica o izolare stiintifica)" Dar a cheltuit cineva vreun ban pentru a subventiona traducerea unor texte românesti în limbi straine, pentru a trimite în flux continuu reviste românesti bibliotecilor din strainatate si persoanelor importante din domeniu? Avem o cultura a citarilor si a numaratului acestora în România? Dupa doua sute de ani în care citarile nu au contat în promovare, chiar sperati sa iesim peste noapte primii la citari? Si daca facem un efort si iesim primii, nu va fi acesta un dezastru si mai mare? Fara o strategie ofensiva de marketing nu vom fi cititi niciodata A-i lasa pe profesori sa-si laude si sa-si vânda singuri cartile nu reprezinta o asemenea strategie Sunt convins ca unele tari fost-comunistre fac asa ceva, nu doar vorbesc despre asta "Exista în România o tendinta crescatoare de a publica în reviste care, desi sunt cotate în Web of Science, nu asigura conditii de calitate crescuta în evaluare, contribuind astfel la mentinerea izolarii stiintifice" Nu înteleg Ni se cere sa publicam în reviste înregistrate în tot felul de baze de date straine (care vor un singur lucru: profit) si aflam apoi ca nu exista un acord asupra seriozitatii acestora? Ce vreti dezorientare mai mare? Daca va fi implementata, noua "viziune" a cercetarii românesti mi se pare ca va avea cel putin câteva asemenea consecinte: va distruge revistele stiintifice românesti si va subordona total cercetarea finantata de statul român unor poli de putere straini; va descuraja pâna la anihilare filosofia în limba româna, de fapt filosofia româneasca; va anula orice interes pentru traducerea unor opere majore în limba româna, pentru formarea unui limbaj filosofic românesc; va încuraja scrierea de lucrari de licenta, masterat si doctorat în limba engleza mascând la multi dintre studenti incapacitatea de a se exprima într-o limba româna eleganta si corecta gramatical De fapt, noi nu vrem astfel sa concuram marile universitati ale lumii, noi vrem sa fim anexa lor, daca se poate E ca si cum sefii cinematografiei românesti, sustinând ca lupta pentru dezvoltarea artei cinematografice nationale, ar decide sa vizionam în România numai filme americane; iar altii ar decide sa mâncam numai la MacDonalsd's Mai exista vreo tara europeana care a adoptat o asemenea "viziune"? Dar ceea ce e si mai rau e ca se ignora deliberat disputele ce au loc în Europa pe tema relevantei bibliometriei pentru cariera academica SUA nu pare obsedata (se lupta în ISI numai cei ce se afla în diverse concursuri de promovare), dar Europa e în febra Sa fie oare un virus instalat tot de americani? Proteste împotriva abuzurilor bibliometriei academice au avut loc în Spania În Anglia, Parlamentul a atras atentia ca "evaluarea calitatii cercetarii se face prin evaluarea calitatii si continutului articolelor individuale si nu prin reputatia revistei în care sunt publicate" În Canada, Consiliul Cercetarii Stiintifice face urmatoara recomandare: "Comisiile si panelurile de selectie sunt sfatuite de Consiliu sa nu se bazeze pe numarul de publicatii în evaluarea productivitatii, nici sa creeze ori sa foloseasca liste de reviste "prestigioase" sau "inacceptabile" în evaluarea calitatii Factorul determinant e calitatea continutului cercetarii si nu aceea a revistei în care apare, revenind aplicantului sarcina de a aduce dovezi convingatoare în favoarea calitatii cercetarilor sale" Întregi numere de revista si carti sunt dedicate prezentarii "pacatului mortal" de a folosi "factorul de impact al revistei" drept criteriu de performanta stiintifica Chiar nu putem învata nimic din greselile altora? Chiar numai restaurantul MacDonald's si baloanele campaniilor electorale suntem noi în stare sa importam din SUA? În fine, atitudinea dispretuitoare fata de piata româneasca a stiintei si absenta investitiilor în reviste si edituri academice românesti este o alta uriasa lacuna strategica Obsesia articolelor mi se pare de un penibil desavârsit; cei ce fac studii de laborator vor ca toti sa devenim laboranti Pentru filosofi, de pilda, cartile sunt importante, nu articolele, cu atât mai putin cele de duzina, lunare Acestea din urma sunt bune numai pentru CV Unul smecher 1 